'Pola: La niña sin nombre', una obra d'Ars Dementia Teatres de la Llum
16 d’abril 2024

![](/media/34bbd2xg/cartel-pola-c.jpg?width=601.1261261261261&height=850)

La tragicomèdia en castellà i per a tots els públics _Pola: La niña sin nombre_ arriba de la mà d'Ars Dementia Teatres de la Llum a la Casa Municipal de Cultura (c/ Progrés, 9) este divendres, 19 d'abril, a les 20.30 hores, i el dissabte 20 d'abril a les 20 hores. Este espectacle està inclòs en la programació del departament de Cultura de l'Ajuntament de Sagunt.

Esta obra, que té una duració de 90 minuts i el preu d'entrada de la qual és de 7 euros, tracta sobre Pola. Ella odia anomenar-se Pola i se sent sola i creu que la culpa és seua. Per això, uns es burlen i els altres riuen i alguns només miren i altres ni tan sols miren, però ningú fa res. La soledat t'afeblix. Com defensar-se? I és que Pola no és una xiqueta forta, és una xiqueta sensible, però en el món de la força la sensibilitat no val res. O potser ho val tot? «**Una vella rondalla de la mar, conta que un munt de gavines reien d'un peix perquè este no podia volar i el peix plorava per les burles, sense adonar-se que les gavines tampoc saben nadar**», segons explica la companyia.

Pola haurà d'acceptar la raresa del seu nom per a poder acceptar-se a si mateixa. «**Ocorre que la vida és a vegades una galtada i altres un bes, i eixe dia va ocórrer alguna cosa que ho va canviar tot per sempre. Però de tot això parlarem més endavant...**», s'apunta en la sinopsi de l'obra.

Les entrades per al divendres poden comprar-se en este enllaç: [https://www.servientradas.com/espectaculo/ayuntamiento\_de\_sagunto/6/pola-la-nina-sin-nombre.html](https://www.servientradas.com/espectaculo/ayuntamiento_de_sagunto/6/pola-la-nina-sin-nombre.html). Les entrades del dissabte poden adquirir-se en este enllaç: [https://www.servientradas.com/espectaculo/ayuntamiento\_de\_sagunto/6/pola-la-nina-sin-nombre-sabado.html](https://www.servientradas.com/espectaculo/ayuntamiento_de_sagunto/6/pola-la-nina-sin-nombre-sabado.html).

*   [](http://www.facebook.com/sharer.php?u=https://aytosagunto.es/va/actualitat/pola-la-nina-sin-nombre-una-obra-d-ars-dementia-teatres-de-la-llum/ "Facebook")
*   [](http://twitter.com/share?url=https://aytosagunto.es/va/actualitat/pola-la-nina-sin-nombre-una-obra-d-ars-dementia-teatres-de-la-llum/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/pola-la-nina-sin-nombre-una-obra-d-ars-dementia-teatres-de-la-llum/ "Linked In")
*   [](mailto:?body=https://aytosagunto.es/va/actualitat/pola-la-nina-sin-nombre-una-obra-d-ars-dementia-teatres-de-la-llum/)